7 Joale Josefa a hopola litoro tsa hae tsa pejana ka bona. Empa o ne a tla etsa joang? Na a ka iphetetsa? Nakong ea ha ba ne ba tsielehile ka ho fetisisa, na a ka ba leballa tšoaro eo ba neng ba ile ba mo tšoara ka eona? Ho thoe’ng ka mahlomola a fetisisang a ntat’ae? Na a ka a lebala? Banab’abo joale ba ile ba ikutloa joang ka phoso e khōlō eo ba neng ba e entse? Josefa le eena, o ne a le tekong tabeng ena. Na liketso tsa hae li ne li tla ba tumellanong le boikutlo boo Josefa e Moholoanyane, Jesu Kreste, a neng a tla bo bontša hamorao, joalokaha bo hlalositsoe ho 1 Petrose 2:22, 23: “Eena ea sa kang a etsa sebe, ’me le thetso ha ea ka ea fumanoa molomong oa hae; enere ha a rohakoa, o na a sa rohake; ha a na a utloisoa bohloko, o na sa bope; empa o na a tšepa ea ahlolang ka ho loka. ”